b"\n_START_ARTICLE_\nArmanjakas (g\xc4\x97rimas)\n_START_PARAGRAPH_\nArmanjakas \xe2\x80\x93 brendis, gaminamas pietvakari\xc5\xb3 Pranc\xc5\xabzijoje, Armanjako regione, nuo ko ir kil\xc4\x99s g\xc4\x97rimo pavadinimas. Armanjakas gaminamas i\xc5\xa1 t\xc5\xb3 pa\xc4\x8di\xc5\xb3 veisli\xc5\xb3 vynuogi\xc5\xb3 kaip ir konjakas, taip pat brandinamas \xc4\x85\xc5\xbeuolo statin\xc4\x97se. Armanjakas distiliuojamas kolonos formos distiliavimo aparatu vien\xc4\x85 kart\xc4\x85 (tuo tarpu konjakas \xe2\x80\x93 puodo formos aparatu 2 kartus)._NEWLINE_Armanjakas, kartu su konjaku ir chereso brend\xc5\xbeiu (Ispanijoje), yra vienintel\xc4\x97s 3 Europos reglamentuojamos brend\xc5\xbei\xc5\xb3 gamybos zonos. Armanjako regione brendis gaminamas ma\xc5\xbedaug 200 met\xc5\xb3 ilgiau nei Konjako regione, armanjakas konkuruoja su konjaku d\xc4\x97l geriausios kokyb\xc4\x97s brend\xc5\xbeio titulo; visgi armanjako yra pagaminama gerokai ma\xc5\xbeiau (6 buteliams armanjako tenka 100 buteli\xc5\xb3 konjako)._NEWLINE_Armanjako reikalavimus nustato Pranc\xc5\xabzijos valstybin\xc4\x97 \xc4\xafstaiga Bureau National Interprofessionel de l'Armagnac."